ইবির আইন অনুষদে আন্তর্জাতিক সেমিনার | খুলনার ক্যাম্পাস | CampusLive24.com
ইবির আইন অনুষদে আন্তর্জাতিক সেমিনার
Published: 2019-07-08 17:51:52 BdST, Updated: 2019-08-17 17:29:52 BdST
ইবি লাইভ: ইসলামী বিশ্ববিদ্যালয়ে (ইবি) "সমসাময়িক বিশ্বে মানবাধিকার আইনের চ্যালেঞ্জ সমূহ" নিয়ে আন্তর্জাতিক সেমিনার অনুষ্ঠিত হয়েছে। সোমবার বিশ্ববিদ্যালয়ের আইন অনুষদের সভাকক্ষে আইসিআরসি এর সঙ্গে যৌথ উদ্যেগে সেমিনারটির আয়োজন করা হয়।
আইন অনুষদের ডিন প্রফেসর ড. রেবা মন্ডলের সভাপতিত্বে ও আইন বিভাগের অ্যাসোসিয়েট প্রফেসর ড. রেহেনা পারভীনের সঞ্চালনায় সেমিনারে প্রধান অতিথি হিসেবে উপস্থিত ছিলেন ভিসি প্রফেসর ড. হারুন উর রশিদ আসকারী। বিশেষ অতিথি হিসেবে উপস্থিত ছিলেন প্রো-ভিসি প্রফেসর ড. শাহিনুর রহমান, ট্রেজারার প্রফেসর ড. সেলিম তোহা, চট্টগ্রাম বিশ্ববিদ্যালয়ের আইন অনুষদের ডিন প্রফেসর ড. এবি এম আবু নোমান।
এসময় আরো উপস্থিত ছিলেন আইসিআরসি'র বাংলাদেশের প্রতিনিধি আবদু লতিফ বাকে ও বিশ্ববিদ্যালয়ের বিভিন্ন বিভাগের শিক্ষক-শিক্ষার্থীরা। বর্তমান বিশ্বে মানবাধিকার আইনের সার্বিক অবস্থা নিয়ে শিক্ষক-শিক্ষার্থীদের মাঝে সচেতনতা তৈরীর লক্ষে সেমিনারটির আয়োজন করা হয়।